کٹل فش
کٹل فش Cuttlefish ایک سمندری جانور ہے جس میں ریڑھ کی ہڈی نہیں ہوتی ارتقائی لحاظ سے یہ آکٹوپس کی قریبی رشتہ دار ہے اگرچہ اس کا نام مچھلی ہے مگر یہ مچھلی نہیں ہے کیونکہ مچھلیوں میں ریڑھ کی ہڈی موجود ہوتی ہے کٹل فش میں بھی ایک اندرونی خول نما ڈھانچہ ہوتا ہے جسے کٹل بون کہتے ہیں یہ گھونگوں کے خاندان سے تعلق رکھتی ہے کٹل فش کی آنکھوں کی پتلی کی شکل انگریزی حرف W سے ملتی جلتی ہوتی ہے کٹل فش کے آٹھ ہاتھ ہوتے ہیں اور دومزید بازو ہوتے ہیں جن پر چپکنے والے cup ہوتے ہیں جن کی مدد سے یہ شکار کو قابو کرتی ہے عام طور پر اس کی لمبائی  انچ سے زیادہ نہیں ہوتی مگر سب سے بڑی قسم کی کٹل فش کا وزن کلوگرام تک بھی ہو سکتا ہے آکٹوپس اور اسکوئڈ کی طرح کٹل فش بھی دشمن کو دھوکا دینے کے لیے پانی میں سیاہی چھوڑتی ہے اور اس کی آڑ میں دم کی طرف فرار ہو جاتی ہے کٹل فش میں بھی رنگ بدلنے کی بڑی صلاحیت ہوتی ہے اگر جسمانی وزن کے لحاظ سے دیکھا جائے تو غیر فقاری جانوروں میں سب سے بڑا دماغ کٹل فش کا ہوتا ہے سمجھا جاتا ہے کہ اپنے جسم کے رنگ اور ڈیزائن تیزی سے بدل کر کٹل فش آپس میں گفتگو کر سکتی ہیں مچھیرے دوسری مچھلیاں پکڑنے کے لیے کٹل فش کو اکثر چارے کے طور پر استعمال کرتے ہیں